27 Yotama+ wadi na myaka 25 paabikele, wabikele myaka 16 mu Yelusalema. Dijina dya inandi i Yelusha mwanā Zadoki.+2 Wadi ulonga nyeke byoloke ku meso a Yehova na mwalongēle shandi Uzia,+ ino aye katwelelepo ku bukomo mu tempelo ya Yehova.+ Inoko bantu badi bakilonga bya buñonaona.3 Waubakile kibelo kya pangala kya njibo ya Yehova,+ kadi waubakile byūbakwa bingi pa lubumbu lwa Ofele.+4 Waubaka ne bibundi+ mu ntanda ya ngulu ya Yuda,+ kadi waubaka ne bifuko bikomejibwe+ ne biteba+ mu bifuko bya mityi.5 Walwa divita na mulopwe wa bene Amone,+ ku mfulo webanekenya, ebiya bene Amone bamupa talenta* 100 ya ndalama mu mwine mwaka’wa, ne bipimo bya kola* 10 000 bya ñano, ne bipimo 10 000 bya mebele a buluba. Bene Amone bamufutyile bino’bi ne mu mwaka wa bubidi ne wa busatu mwine.+6 Penepo Yotama wadi wenda ukoma’nka kukoma, mwanda washimatyije* mashinda andi ku meso a Yehova Leza wandi.7 Myanda mikwabo ya mānga ya Yotama, mavita onso awalwile ne mashinda andi, i milembwe mu Mukanda wa Balopwe ba Isalela ne ba Yuda.+8 Wadi na myaka 25 paabikele, wabikele myaka 16 mu Yelusalema.+9 Kupwa Yotama walādikwa mwanda wa kukōkolokwa na bakulutuba bandi, bamujīka mu Kibundi kya Davida.+ Ebiya wandi mwana Ahaza wabikala pa kyandi kyaba.+
bem_Latn